เรื่องร้องเรียน: ขอแจ้งปัญหากลิ่นเน่าเหม็น มากับลมตะวันออกเฉียงใต้ ในบริเวณซอยเอกชัย94 ที่กำลังส่งกลิ่นอยู่ในขณะนี้ ซึ่งตรวจหาได้ในช่วงกลางวัน  พร้อมกับปัญหากลิ่นเผา ขยะพลาสติกในตอนกลางคืน จากบริเวณเดียวกันด้วย ซึ่งตรวจหาได้ในช่วงกลางคืน  พวกเราได้ผลัดกันร้องเรียนมาแล้วหลายครั้งแต่ก็ไม่มีอะไรดีขึ้นเลย  ขอบคุณครับ
การดำเนินการของเจ้าหน้าที่: กรณีเหตุร้องเรียนนี้เจ้าหน้าที่ฝ่ายสิ่งแวดล้อมและสุขาภิบาล และเจ้าหน้าที่ฝ่ายเทศกิจสำนักงานเขตบางบอนได้เข้าตรวจสอบเหตุบริเวณสุดซอยเอกชัย 94 พบบ่อปลาขนาดใหญ่เลี้ยงปลานิลเจ้าของบ่อปลาแจ้งว่า มีฝนตกหนักทำให้น้ำท่วมบ่อปลา และปลาเกิดอาการช็อคน้ำทำให้ปลาตายเป็นจำนวนมาก ส่งกลิ่นเหม็นไปทั่วบริเวณและตามทิศทางลม ในเบื้องต้นเจัาหน้าที่ได้ออกแบบตรวจของเจ้าพนักงานตาม่สาธารณสุข  พ.ศ.2535 ให้หามาตรการและนำปลาที่ตายออกจากบ่อและได้กำชับให้รีบดำเนินก ารโดยการฝังกลบ ให้เรียบร้อยโดยเร็วที่สุดพร้อมทั้งห้ามเผาขยะและพลาสติกโดยเด็ดขาด เจ้าของรับว่าจะรีบดำเนินการแก้ไขให้แล้วเสร็จภายใน 2 วัน หากฝ่าฝืนจะดำเนินการตามกฎหมายต่อไป
ความเห็นของผู้แจ้ง: ขอขอบคุณเจ้าหน้าที่ ฝ่ายสิ่งแวดล้อม เขตบางบอนทุกท่าน ที่ได้หาจนพบจุดเกิดเหตุ ซึ่งหาไม่พบในครั้งแรก  ปัญหานี้ได้เกิดมานานแล้ว จนชาวบ้านแถวนี้ทนไม่ไหว ตั้งใจว่าจะไม่ยอมอีกต่อไป  ขอความกรุณาเจ้าหน้าที่ คอยตรวจเป็นระยะๆ พฤติกรรมใดที่ทำมานาน มักจะเลิกได้ยาก
พื้นที่: แขวงหลักสอง เขตบางแค กรุงเทพมหานคร